《西征舣舟肖洲投宿野漏下数刻主媪为作粥与同》
宋代·王迈

君不见淮阴彻侯未得志，胯下从人真短气。
漂母以食拱而前，心许王孙当富贵。
又不见文叔宏时，大树将军身从之。
一夕相顾馁色红，芜蒌之粥甘如饴。
丈夫自负不草草，刚肠似石那能拗。
得进要拯万人饥，读书肯自谋漫饱。
诸公兼我非穷人，穷途谩尔君勿嗔。
他年五鼎享台馈，须记此夕清洲滨。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。